**МЕТОДИКА ЗА КОМПЛЕКСНА ОЦЕНКА НА ОФЕРТИТЕ**

По процедура за определяне на изпълнител чрез „Избор с публична покана“ по реда на ПМС 160/01.07.2016 г. във връзка с чл.50, ал.2, т.2 от ЗУСЕСИФ с предмет:

**“**Предоставяне на професионално обучение за придобиване на професионалната квалификация на заети лица:

Обособена позиция 1: Професия 482030 Оператор на компютър, Специалност 4820301 Текстообработване - I СПК;

Обособена позиция 2: Професия 523010 Техник по комуникационни системи, Специалност 5230102 Телекомуникационни системи - III СПК;

Обособена позиция 3: Професия 525010 Техник по транспортна техника, Специалност 5250101 Автотранспортна техника - III СПК;

Обособена позиция 4: Професия 341020 Продавач – консултант, Специалност 3410201 Продавач - консултант - II СПК;

Обособена позиция 5: Професия 345050 Сътрудник в малък и среден бизнес, Специалност 3450501 Малък и среден бизнес - II СПК;**”**

Настоящата методика представлява съвкупност от етапи и правила, които имат за цел да определят начина, по който ще се извърши класиране на офертите и ще се определи изпълнителя на процедура ’’избор с публична покана” с предмет **“**Предоставяне на професионално обучение за придобиване на професионалната квалификация на заети лица:

Обособена позиция 1: Професия 482030 Оператор на компютър, Специалност 4820301 Текстообработване - I СПК;

Обособена позиция 2: Професия 523010 Техник по комуникационни системи, Специалност 5230102 Телекомуникационни системи - III СПК;

Обособена позиция 3: Професия 525010 Техник по транспортна техника, Специалност 5250101 Автотранспортна техника - III СПК;

Обособена позиция 4: Професия 341020 Продавач – консултант, Специалност 3410201 Продавач - консултант - II СПК;

Обособена позиция 5: Професия 345050 Сътрудник в малък и среден бизнес, Специалност 3450501 Малък и среден бизнес - II СПК;**”**

**ПЪРВИ ЕТАП: АДМИНИСТРАТИВНА ПРОВЕРКА**

Комисията извършва административна проверка за окомплектоване на подадените документи и съответствието им с изискванията, обявени в документацията за участие.

Кандидати, чиито оферти не покриват поставените минимални изисквания, ще бъдат отстранени и техните оферти няма да бъдат класирани.

Комисията отбелязва в протокол офертите, които са преминали успешно първия етап от оценяването.

Само оферти, преминали първи етап подлежат на оценка на втори етап.

**ВТОРИ ЕТАП: ОЦЕНКА НА ОФЕРТИТЕ ПО КРИТЕРИЙ „ОПТИМАЛНО**

**СЪОТНОШЕНИЕ КАЧЕСТВО-ЦЕНА“**

В настоящата процедура елементът „цена“ е фиксиран и не участва като показател за оценка и класиране на кандидатите.

В методиката се съдържат само показатели, свързани с качеството на предмета на процедурата. Във втория етап подлежат на разглеждане единствено оферти, които успешно са преминали първия етап на оценяване.

Методиката се прилага за всички обособени позиции по процедурата за избор на изпълнител.

1. Показатели и тежест в комплексната оценка

Офертите ще бъдат оценявани по всеки критерий една след друга по реда на тяхното получаване.

Показателите се прилагат за всички обособени позиции.

В „Методиката за комплексна оценка на офертите” от документацията за участие са конкретизирани и точно определени отделните показатели и съответните им относителни тегла в комплексната оценка, както следва:

**Комплексната оценка е сбор от точките по показатели:**

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  ( точките по показателя) |
| **1** | **2** | **3** | **4** |
| 1. **Срок за стартиране на обученията** – **П 1** | 60 % (0,60) | 100 | **Т ср.** |
| 2.**Брой обучени лица през последните 3 години - П 2** | 40 % (0,40) | 100 | **Т бр.** |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

**Показател 1 Срок за стартиране на обученията** – Определя се на база готовността за стартиране на обученията, считано от датата на заявка от страна на Възложителя.

Максимален брой точки - 100 и относително тегло в комплексната оценка - 0,60.

Максималният брой точки получава офертата с предложен най-кратък срок – 100 точки.

Точките на останалите участници се определят в съотношение към най-краткият предложен срок по следната формула:

Ср min

**Т ср.** = 100 х -----------------, където:

Ср n

* „100” е максималните точки по показателя;
* „Ср min” е най-краткият предложен срок;
* „Ср n ”е предложеният срок на n-я участник.

*Подадена оферта с предложен срок за стартиране на обученията по-кратък от 2 дни включително за стартиране на обученията ще се счита за нереалистична и същата ще бъде отхвърлена на това основание.*

*Няма да се приемат оферти с предложен срок за стартиране на обученията надвишаващ 30 дни след заявка от Възложителя.*

*Предложеният от кандидата срок за стартирането на обученията (изразено в дни), трябва да е цяло число.*

Точките по първия показател на n-я участник се получават по следната формула:

**П 1** **= Т ср. х 0,60**, където:

* „0,60” е относителното тегло на показателя.

**Показател 2 Брой обучени лица през последните 3 години -** Определя се на база брой обучени лица от кандидата за последните 3 години, считано от датата на подаване на офертата.

Показателят включва лицата успешно преминали професионално обучение. “Професионалното обучение” включва придобиването на квалификация по професия или по част от професия.

Максимален брой точки - 100 и относително тегло в комплексната оценка - 0,40.

Максималният брой точки получава участникът обучил най-голям брой лица през последните 3 години, считано от датата на подаване на офертата – 100 точки.

Точките на останалите участници се определят в съотношение към най-големия брой обучени лица по следната формула:

Бр. n

**Т бр.** = 100 х -----------------, където:

Бр. max

* „100” е максималните точки по показателя;
* „Бр. max” е най-големият брой обучени лица;
* „Бр. n ”е броят обучени лица на n-ия участник.

Точките по втория показател на n-я участник се получават по следната формула:

**П 2** **= Т бр. х 0,40**, където:

* „0,40” е относителното тегло на показателя.

Комплексната оценка **/КО**/ на всеки участник се получава като сума от оценките на офертата по двата показателя, изчислени по формулата:

**КО = П 1 + П 2**

Офертата получила най-висока комплексна оценка, се класира на първо място.

*При еднаква комплексна оценка за изпълнител по-напред се класира участникът предложил: най-кратък срок за стартиране на обученията. При равенство по този показател, приоритет получава кандидатът, обучил по-голям брой лица. При равенство и по този показател се пристъпва към жребий.*

**Забележка:**

**Комисията си запазва правото да изисква писмено представяне в определен срок на допълнителни доказателства за обстоятелствата, посочени в офертата, които имат значение за формиране на оценките и класирането на офертите.**